Olivier Véran
Dr Olivier Véran (* 22. Àwrìl 1980 z’ Saint-Martin-d’Hères, Département Isère) ìsch a frànzeescher Narvadokter un Politiker. Vu Hornung 2020 bis Mai 2022 ìsch’r Gsundhaitsminìschter gsìì.

siina Kàrriar ìn Politik 
Àn dr Pàrlàmantswàhl vu 2012 ìsch dr Olivier Véran àls Àbgoordnet’r vum 1. Wàhlkrais vum Département Isère gwählt worra. Ìm Pàrlàmant ìsch’r Mìtglìed ìm Üüssschuss fìr d’ Soziààla-n-Ààglaagahaita gsìì. Ar hàt sìch ärfolgloos àn dr Départementswàhl vu Mai 2015 ìm Département Isère uffgschtällt. Ìm Dezamber 2015 ìsch’r àls Regionààlroot vum Auvergne-Rhône-Alpes gwählt worra. Àn dr Presidàntschàftswàhl vu 2017 hàt’r dr Emmanuel Macron unterschtìtzt. Schpeeter ìsch’r sii Gsundhaitsberooter worra.

Àn dr Pàrlàmantswàhl vu 2017 ìsch dr Véran àls Àbgoordnet’r wìedergwählt worra. Ar hàt ìm Dezamber 2017 d’ LREM-Fràkzioon ìn dr Nàzionààlversàmmlung grìnda un ìsch ìm Dezamber 2019 ìhra Laiter worra. Ìn dr Nàzionààlversàmmlung ìsch’r vu 2017 bis 2020 Generààlberìchtärschtàtter ìm Üüssschuss fìr d’ Soziààla-n-Ààglaagahaita gsìì. Ìm Hornung 2020 ìsch’r àls Noohfolger vu dr Agnès Buzyn àls Gsundhaitsminìschter ärnännt worra, wu d’ COVID-19-Waltversöichung hàt düa-n-ààfànga. Drnooh ìsch’r vum 20. Mai bis Jüüli 2022 biigoordneter Minìschter fìr d’ Beziihunga zem Pàrlàmant ìn dr Élisabeth Borne ìhra Regiarung. Àn dr Pàrlàmantswàhl vu Jüüni 2022 ìsch’r ìn d’ Nàzionààlversàmmlung wìedergwählt worra.

Sitter’m 4. Jüüli 2022 ìsch’r biigoordneter Minìschter fìr d’ Demokrààtischa-n-Ärnäijerung so wia Wortfiahrer vu dr Regiarung. Dia Ärnännung ìsch àls a „Àbschtufung“ ààglüagt worra.

Dr Véran ìsch z’äärscht Mìtglìed ìn dr Soziàlìschta Pàrtäi (PS) gsìì. Ànna 2017 hàt’r sìch àn ìm Macron siinera Pàrtäi La République en Marche (LREM) ààgschlossa, un drnooh àn Territoires de Progrès (TdP) ànna 2020.

sii Prìwààtlaawa 
Dr Olivier Véran ìsch z’äärscht vu 2008 bis 2018 mìt dr Fràuija-n-ärztin Camille Lesne verhiirootet gsìì. Mìt ìhr hàt’r zwai Kìnder ghàà. Vu 2018 bis 2021 ìsch’r dr Gfährt vu dr Àbgoordneta Coralie Dubost gsìì.

Weblìnks 

 Ìm Olivier Véran siina offiziälla Websitta (frànzeesch)
 Dr Olivier Véran ìn dr Àbgoordneta-Dàtabànk vu dr Nàzionààlversàmmlung (frànzeesch)
 Dr Olivier Véran ìn dr Base Sycomore vu dr Nàzionààlversàmmlung (frànzeesch)
 Dr Olivier Véran bii Vie Publique (frànzeesch)

Ainzelnoohwiisa 

Mediziner
Franzesische Minischter
Parlamentarier
Auvergne-Rhône-Alpes
Franzoos
Maa
Läbigi Person